Lisa 2

22.07.2021 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/21/2145-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 3.2-5/21/2145-1 MUUTMINE**

03.04.2025

**Transpordiamet**, registrikood 70001490, asukoht Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**RM Tehnic OÜ**, registrikood 16120516, asukoht Lossi tn 42, 71020 Viljandi (edaspidi: teostaja), mida esindab juhatuse liige Rein Kessler, kes tegutseb põhikirja alusel,

vahel on sõlmitud 22.07.2021 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/21/2145-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. lepingu punkti 4.4 kohaselt peab teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis;
3. teostaja esitas Transpordiametile avalduse (registreeritud Transpordiameti dokumendihaldussüsteemis 06.03.2025 numbriga 11.2-7/25/7333-1) lepingu punkti 2.2 muutmiseks. Teostaja soovib lepingu punkti 2.2 lisada õiguse teostada Ülevaatust esmakordselt kasutusele võetavatele L3e-, L7e- ja T3-kategooria BENDA sõidukitele. Transpordiametile teadaolevalt puudub L7e- ja T3-kategooria BENDA sõidukitel Euroopa Liidu kogu sõiduki tüübikinnitus ning nimetatud sõidukeid lepingu punkti 2.2 ei lisata;
4. 22.04.2022 muudatuse punktiga 1 muudeti lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele L7e-, T3- ja T1-kategooria SEGWAY sõidukitele (edaspidi* ***Sõiduk****).*“;
5. lepingu punktis 4.9 on märgitud: „*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia*.“;
6. lepingu punktis 11.3 on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 11.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“;
7. lepingu punktis 12.1 on märgitud: „*Transpordiameti poolt: Rait Parve, e-post: rait.parve@transpordiamet.ee, telefon 5301 8478.*“.

Lähtudes eeltoodust lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:
„2.2. Teostaja võib teostada Ülevaatust esmakordselt kasutusele võetavatele L7e-, T3- ja T1-kategooria SEGWAY ning L3e-kategooria BENDA sõidukitele (edaspidi **Sõiduk**).“.
2. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Muuta lepingu punkti 11.3 ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta lepingu punkti 12.1 ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks lepingu 22.04.2022 sõlmitud lisa 1.
3. 22.07.2021 sõlmitud lepingu nr 3.2-5/21/2145-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

 **Transpordiamet** **RM Tehnic OÜ**

 Registrikood: 70001490 Registrikood: 16120516

 Asukoht: Valge 4/1 Asukoht: Lossi tn 42

 11413 Tallinn 71020 Viljandi

 Telefon: +372 620 1200 Telefon: +372 5650 6096
E-post: info@transpordiamet.ee E-post: info@motokeskus.eu

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*